Vanhemmat hylkäävät lapsiaan ja jopa 11-vuotiaat ovat huumekoukussa – Uutta-Seelantia vaivaa synteettisen kannabiksen aiheuttama huumekriisi

Huumeongelma koskettaa etenkin kodittomia, työttömiä ja yhteiskunnan ulkopuolelle jääneitä. Pahimmillaan synteettinen kannabis on saanut valtaansa kokonaisen lähiön.

Synteettinen kannabis on aiheuttanut vakavan huumeongelman Uudessa-Seelannissa.

Vuoden 2017 heinäkuun jälkeen noin 45 ihmistä on kuollut ja yli tuhat joutunut sairaalahoitoon synteettisen kannabiksen takia, kertoivat uusiseelantilaiset mediat. Viitenä aiempana vuonna vahvistettuja kuolemantapauksia on ollut kaksi.